የኢትዮጵያ ፖሊስ ዩኒቨርሲቲ ኮሌጅ ወደ ሙሉ ዩኒቨርሲቲ ደረጃ ማደጉ ተገለጸ
አዲስ አበባ ፣ ጥር 4 ፣ 2013 (ኤፍ.ቢ.ሲየኢትዮጵያ ፖሊስ ዩኒቨርሲቲ ኮሌጅ ከከፍተኛ ትምህርት አግባብነትና ጥራት ኤጀንሲ ፈቃድ በማግኘት ወደ ሙሉ ዩኒቨርሲቲ ደረጃ ማደጉ ተገልጿል።በዚህ ስነስርዓት ላይ የመከላከያ ሚኒስትሩ ዶክተር ቀነአ ያደታ፣የኢፌዴሪ ጠቅላይ አቃቤ ዶክተር ር ጌዲኦን ጢሞቲዮስ ፣ የፌደራል ፖሊስ ኮሚሽን ኮሚሽነር ጀነራል ደመላሽ ገብረሚካኤል ጨምሮ ሌሎች እንግዶችም ተገኝተዋል።የኢትዮጵያ ፖሊስ ዩኒቨርሲቲ ኮሌጅ ወደ ሙሉ ዩኒቨርሲቲ ደርጃ ማደጉን አስመልክቶ የማብሰሪያ ስነ ስርዓትተካሂዷል።
ተቋሙ በንጉስ አጼ ሀይለስላሴ ዘመን 1939 የኢትዮጽያ ፖሊስ ኮሌጅ ሆኖ የተመሰረተ ሲሆን÷ ለ60 አመታት በኮሌጅነት በመቀጠል ከ1999 ጀምሮ እስከ 2013 ታህሳስ 4 ድርስ ደግሞ የኢትዮጽያ ፖሊስ ዩኒቨርሲቲ ኮሌጅ ሆኖ ቆይቷል።ከከፍተኛ ትምህርት አግባብነትና ጥራት ኤጀንሲ በተሰጠው ማርጋገጫ መሰርት ከታህሳስ 5 2013 ጀምሮ የዩኒቨርሲቲ ደርጃ በማግኘቱ አሁን የኢትዮጵያ ፖሊስ ዩንቨርስቲ ሆኗል።ዩኒቨርሲቲ ኮሌጁ እስካሁን በሰርተፊኬት ፣በዲፕሎማና በድግሪ ብቁ የፖሊስ መኮንኖችን ሲያስመርቅ መቆየቱም ነው የተገለጸው።አሁንም ወደ ዩኒቨርሲቲ ማደጉ ብቁና ከዘመኑ ጋር የሚራመድ ፖሊስ ለማፍራት እንዲሰራ ያስችለዋልተብሏል።በዝግጅቱ ላይ የፖሊስ ኮሌጁ ከምስርታ ግዜ አንስቶ አሁን የደርሰበትን የቀጣይ ጉዞውን ደርጃ የሚያሳይ ዶክመንተሪ ቀርቧል።በአዳነች አበበከፌስቡክ ገፃችን በተጨማሪ ወቅታዊ፣ ትኩስ እና የተሟሉ መረጃዎችን ለማግኘት፡-የፋና ድረ ገጽ  ይጎብኙ፤ተንቀሳቃሽ ምስሎችን ለማግኘት የፋና ቴሌቪዥን የዩቲዩብ ቻናል  ሰብስክራይብ ያድርጉፈጣን መረጃዎችን ለማግኘት ትክክለኛውን የፋና ቴሌግራም ቻናል  ይቀላቀሉከዚህ በተጨማሪም በትዊተር ገጻችን  ይወዳጁንዘወትር ከእኛ ጋር ስላሉ እናመሰግናለን!